CELEX: 62018TN0721
Language: sk
Date: 2018-12-07 00:00:00
Title: Vec T-721/18: Žaloba podaná 7. decembra 2018 – Apostolopoulou e Apostolopoulou Chrysanthaki/Komisia

11.2.2019   
            
            
               SK
            
            
               Úradný vestník Európskej únie
            
            
               C 54/27
            
         
      Žaloba podaná 7. decembra 2018 – Apostolopoulou e Apostolopoulou Chrysanthaki/Komisia
      (Vec T-721/18)
      (2019/C 54/41)
      Jazyk konania: gréčtina
      
         Účastníci konania
      
      
         Žalobcovia: Zoi Apostolopoulou (Atény, Grécko), Anastasia Apostolopoulou- Chrysanthaki (v zastúpení: D. Gkouskos, advokát)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhovel žalobe a uložil žalovaným spoločne a nerozdielne zaplatiť každému žalobcovi sumu v celkovej výške päť tisíc eur, ako je táto suma podrobne rozpísaná v žalobe,
               
            
                  —
               
               
                  uložil žalovaným povinnosť zdržať sa v budúcnosti akéhokoľvek zásadu do práv na ochranu osobnosti žalobcov,
               
            
                  —
               
               
                  uložil prvej žalovanej povinnosť, aby obnovila česť a povesť žalobcov prostredníctvom vyhlásenia pred Efeteio Athinon (Odvolací súd v Aténach), ktorý v druhom stupni prejednáva námietku podanú žalobcami 11. septembra 2017 so všeobecným podacím číslom 572461/2017 a s osobitným podacím číslom 1898/2017, v rámci ktorej prvá žalovaná predniesla nepravdivé a urážlivé vyhlásenie vo vzťahu k žalobcom,
               
            
                  —
               
               
                  uložil žalovaným povinnosť nahradiť trovy konania.
               
            
         Dôvody a hlavné tvrdenia
      
      Táto žaloba je podaná proti Európskej komisii a Európskej únii. Vzhľadom na to, že Európska únia je vždy zastúpená na Všeobecnom súde inštitúciou, ktorej možno pripísať napadnutý akt alebo konanie, Komisia je považovaná za jedinú žalovanú v tejto veci.
      Na podporu svojej žaloby, žalobcovia uvádzajú štyri žalobné dôvody.
      
                  1.
               
               
                  Prvý žalobný dôvod je založený na porušení ľudskej dôstojnosti a osobnosti žalobcov v dôsledku hanlivých vyjadrení Komisie pred Monomeles Protodikeio Athinon (Prvostupňový súd v Aténach, rozhodujúci ako samosudca) a na porušení zásady riadnej správy vecí verejných s cieľom dosiahnuť nútený výkon voči žalobcom.
               
            
                  2.
               
               
                  Druhý žalobný dôvod je založený na porušení zásad zákonnosti, dobrej viery a legitímnej dôvery v dôsledku tvrdenia Komisie, že žalobcovia sú ako spoločníci právne zodpovední a že spoločnosť nemala právnu subjektivitu, aj keď uzavrela niekoľko zmlúv napriek tomu, že si bola vedomá, že podľa gréckeho práva a stanov spoločnosti žalobcovia neboli osobne zodpovední za záväzky spoločnosti.
               
            
                  3.
               
               
                  Tretí žalobný dôvod je založený na porušení práva na účinný prostriedok nápravy a na nestranný súd, keďže žalobcovia neboli účastníkmi konania, v ktorom boli vydané exekučné tituly.
               
            
                  4.
               
               
                  Štvrtý žalobný dôvod je založený na nespravodlivom a protiprávnom zrýchlení exekučného konania voči žalobcom.